ОБАВЕШТЕЊЕ

„Обавештавам Вас да је Матични научни одбор за биотехнологију и пољопривреду на својој 23. редовној седници одржаној 24.01.2019. године усвојио предлог да се техничко решење: "Нови технолошки поступак у гајењу шума за биолошку контролу ширења пајасена (*Ailantllus altissima* /Mill./Swingle)", чији су аутори: Мартин Бобинац, Синиша Андрашев, Мирјана Шијачић - Николић, Андријана Бауер - Живковић, Никола Шушић, Мирослав Јаковачки и Предраг Вуколић призна у категорију: „Ново техничко решење (метода) примењено на националном нивоу“ (М82).

Имајући у виду да је наведено техничко решење проистекло на основу истраживања на пројекту: „*Дефинисање мера за биолошку контролу ширења пајасена (Ailanthus altissima /Mill./Swingle) и ревитализацију угрожених састојина на подручју НП „Фрушка гора*“ Министарства пољопривреде и заштите животне средине-Управе за шуме, Уговор број 401-00-1483/2015-10 од 21.07.2015. године, који је подржао и Национални парк „Фрушка гора“, молим да се на сајту Управе за шуме, поред завршног извештаја за наведени пројекат, наведе Предлог МНО.“